
PODLISTAK 


Smjernice za obnovu kršćanskih ćudorednih običaja 

Svima nam je jasno da živimo u doba kada je poganstvo ponovno počelo 
vladati u našem društvenom životu. Mješoviti odgoj mladeži u školama, odgoj 
mladeži bez nadzora roditelja, nečedne zabave i predstave, alkoholizam, bestidna 
moda i golotinja, divljački moderni plesovi i razuzdana glazba, zajedničko 
sunčanje i kupanje muških i ženskih, izvedbe tjelovježbe, besramni kinematografi i 
isto tako kazališta, te napokon loše novine - sve nam to dovoljno pokazuje, kako je 
sadašnje društvo ugrezlo u glib poganske nećudorednosti. Jedino Katolička 
Crkva kadra je i u tom području biti spasiteljicom. Kako katolici i nehotice, 
(budući da žive u tom pokvarenom društvu) ne znaju uvijek u tim stvarima 
razlikovati dobro od zla, sastavili smo im u 14. odsjeka najvažnije ćudoredne 
smjernice kako ih u svijetu i kod nas naučava živo učiteljstvo Crkve (Sv. Otac 
Papa i biskupi) najodličniji bogoslovi (sv. Toma Akvinski i sv. Franjo Saleški). U 
bilješke pod redak stavili smo primjedbe koje su poglavito izvađene iz 
poluslužbenoga tumača ćudorednih smjernica njemačkoga Episkopata. 

Nakana ove zbirke je da se u prvome redu među svim organiziranim 
hrvatskim katolicima stvori jedno duševno raspoloženje koje će sve pojedince 
oduševiti za veliku križarsku vojnu Crkve protiv moderne nećudorednosti. Ova 
obnova društva mora početi od nas samih - u našim vlastitim redovima. 

"Vi ste svijetlost svijeta. Ne može se sakriti grad, 
koji stoji na gori". (Mat. 5, 14.) 



1. O mješovitome odgoju (koedukaciji) (izdala je SV. STOLICA ovu 
odredbu: "Sigurna pogibelj pokvarenosti (corruption) proizlazi iz činjenice daje u 
istim školama mladež jednoga i drugoga spola sakupljena u istoj dvorani da 
pribiva pouci... Odatle proizlazi daje ova mladež ugrožena u ćudoređu" (Instr. S. 
Off. od 24. XI. 1825.). O zajedništvu (koedukaciji) muške i ženske mladeži piše 
ŠPANJOLSKI EPISKOPAT: "Principi (koedukacije) na kojima se temelji taj 
običaj... tako protukršćanski, odaju takve pojmove o životu i odgoju, nad 
kakvima bi se naši djedovi bili zaprepastili i zgrozili... Vole danas sustav odgoja 
kojim se nije htio služiti naš nebeski Liječnik, sustav imuniziranja zbog 
privikavanja... zajedničko igranje obaju spolova kod raznih športova stvara i rađa 
opadanjem, dapače neprijateljstvom protiv kršćanskoga ćudoređa" (Doc. cath. 3. 
VII. 1926.). Biskupi ILIRSKE PROVINCIJE, a među njima biskup Mahnić, pišu: 
"Hoćemo prije svega da se u katoličkim omladinskim udruženjima spriječi svako 

upoznavanje ili zajedništvo mladića i djevojaka". (Ljub. Skof. list, 1922. II. 29.) 
Nadalje biskup MAHNIĆ u svojoj mariborskoj poslanici kaže da je "idejna veza 
organizacija katoličkih učenika s organizacijama katoličkih učenica posvema 
dovoljna, pa zato želi da se katolički organizirane učenice u svojim posebnim 
organizacijama pripravljaju za svoj poziv" (Knjiga života, 253.). Presvj. biskup 

MARUSIC hvali one katoličke organizacije koje imaju po spolovima "odijeljene 
organizacije, odijeljene sastanke, odijeljena odgojna glasila, odijeljene redovite 
akademije, nastupe i sletove, odijeljeno putovanje i odijeljene zabave" (7. II. 
1927.). Preuzv. g. dr. BAUER, kao predsjednik Biskupskih Konferencija, odobrio 
je 27. I. 1927. ovaj zaključak Zbora duhovnika HOS i SHO: "Zajednička sijela 
Orlova i Orlića - osim manifestacijskih - apsolutno se zabranjuju... Prigodom 
zajedničkih izleta ih sletova u željeznicama ih parobrodima imaju Orlovi biti 
odijeljeni od Orlića". 

2. Roditelji su dužni nadzirati svoju djecu kod zabava: NJEMAČKI I 
AUSTRIJSKI EPISKOPAT naglašava: "Na najozbiljniji način pozivaju se roditelji 




da potpuno otklone uobičajenu neodgovornu lakomislenost da se djevojke i 
mladići koji se razvijaju ostave bez nadzora kod zabava... ili pri sklapanju 
poznanastva, već da po starome kršćanskom običaju vrše svoju kršćansku 
dužnost." (Leitsatze, 1925.; 9.) *’ 

3. O potrebi zabave za čovjeka ovako govori SV. TOMA AKVINSKI: "Tko 
ne može uživati u duhovnim užicima (delectationes), predaje se tjelesnim" (II. - II. 
e, q. 35., a. 4., ad 2.). "Dakle odmor duše nalazi se u uživanju... Ako je dakle 
odmor potreba čovjeka, ovaj će moći tražiti u užitku ili razbibrizi lijek svome 
umoru i ove zovemo imenom igre ili zabave (ludicra, iocosa); to su čini se ili riječi 
u kojima se traži odmor duha ili tijela. Potrebno je služiti se kadkada ovim 
igrama ili zabavama da si tako pribavimo stanoviti odmor duše" (II. - II.- ae, q. 
168., art. 2). Isto tvrdi i crkveni naučitelj sv. Franjo Saleški (Introd. a la vie dev., 
3e partie chap. XXXI.) u glasovitoj legendi o sv. Ivanu Ev. i lovcu. ** } 

4. O predstavama s mješovitim ulogama svi biskupi LIGURSKE 
PROVINCIJE odredili su: "Tim više organizirani, katolici, oratoriji i društva ne 
smiju si nikada dozvoliti mještovite predstave (recite promiscue) u kojima govore 
(recitino) dječaci i djevojke, muževi i žene" (Rivitisa diocesana; Genova; nov. 
1925. N. 11. p. 174.). Biskup od PISTOIE odredio je: "Potpuno su zabranjene na 
pozornicama katoličkih društava mještovite predstave pod prijetnjom raspusta 
samih društava" (13. I. 1927., V. Oss. Rom.). Isto su odredili biskupi ILIRSKE 
PROVINCIJE i biskup Mahnić s njima u spomenutoj poslanici: "Tako npr. ne 
možemo odobriti da kod predstavljanja, pa bih to i pristojni igrokazi, mladići i 
djevojke nastupaju ih govore. Ozbiljno opominjemo da se to ne događa. Isto su 
tako odredili biskupi Austrije (26. II. 1922.) i biskupi mnogih drugih naroda gdje 
se nije to već samo po sebi razumijevalo. Preuzv. dr. BAUER odobrio je ovaj 

* ) Poluslužbeni komentar kaže: Katolički moral postavio je jasna načela o poznanstvima (Bekanntschaften). 

On kaže da bliže druženje između mladića i djevojaka smije započeti tek onda kada postoji dogledno vrijeme za 
ženidbu, kada za to postoji ozbiljna nakana i kada se vodi briga o potrebitome nadzoru (Um Sitte, p. 101.). 

(Mora nam biti jasno da nijedan čovjek, a pogotovo mladost ne može živjeti bez veselja. Ne pruži li joj se pravo 
istinsko veselje, ona će polako piti iz otrovnih izvora koji će ju upropastiti. Um Sitte, p. 109.) Tako poluslužbeni 
tumač Smjernica njemačkoga Episkopata. 



zaključak Zbora duhovnika HOS i SHO: "Isto tako (se zabranjuju) predstave s 
mješovitim ulogama." 

5. NJEMAČKI EPISKOPAT izdao je posebnu poslanicu o borbi katolika 
protiv alkoholizma. U njoj stoji među ostalim: "Prorok Izaija zaziva prokletstvo 
nad one "koji ustaju u ranu zoru da se podaju piću i koji piju do večeri, sve dok ih 
vino ne razgrije" (Iz. V, 11.) i nad one "koji se prave junacima kada se radi o 
pijenju vina i snažnim muževima, kada se radi o miješanju opojnih pića" (Ibid., 
22.). U Sirachu (Eccless. XXVI, 11.) nalazi se slika moralnoga poniženja što nam 
ga pruža pijana žena: "Vrlo je žalosna stvar (ira magna) pijana žena; ona dapače ni 
svoju sramotu ne pokriva". Opravdana je opomena sv. Pavla (Ef. V, 18.): "I ne 
opijajte se vinom jer u tome je raspuštenost, nego se napunite Duhom". "Ne budi 
na gozbama pijanica" (potatorum), kaže Sveto Pismo (Prov. XXIII; 20., 21.): ...jer 
čovjek osiromaši trošeći vrijeme u piću i svetkovanju, a drijemež će nas pokriti 
prnjama". Pijanica je također na sramotu svojoj Crkvi. Prezira su vrijedni oni 
katolici koji svojim opačinama obeščašćuju Crkvu (Doc. cath. 26. XI. 1927. c. 
1016.). 

A ljubljanski biskup JEGLIĆ u drugoj svojoj korizmenoj poslanici kaže među 
ostalim o alkoholnom pitanju ovo: "Mnogo je veća njegova šteta za naše obiteljii. 
Alkohol, koji se neumjereno uživa, uništava u čovjeku sva bolja čuvstva i u njemu 
sve više razvija životinjsku stranu tijela" (biskup Jeglić, Lj. škof. list, 12. III. 
1927., p. 34.). Tko se posve opije, griješi smrtno. Opijanje postaje navadom koja je 
naposljetku tako silna da se dotični više ne može svladati... I koliko li drugih 
grijeha čini! Proklinjanje, kletve protiv Boga, kućne svađe, grozne zavade, 
besramni govori i pjesme, nečisti grijesi! O, kako je neizrecivo ružna i umazana 
duša pijanca... Pijanac je u neprestanomu smrtnom grijehu. I ako naglo umre? 
Strašno!... Kako li pak lako čovjek prekorači mjeru kada vino već oćuti u glavi, 
kada postane neobično razgovorljiv i jezik mu se počne plesti, tada uživanje 
postane grješno i lako dovede do potpune pijanosti koja je smrtni grijeh. - U tomu 



obziru svi smo dužni ostati umjereni. (Ibid. 35) "Da se dođe do potpune 
umjernosti, treba se već dijete odgajati u tome duhu. Nikada mu ne hvali piće kao 
nešto posebno poželjnoga. Dijete neka zna kako je pogibeljno opojno piće. Neka 
mu rakija bude odurna, neka se boji pjenušavoga vina, a na pivo neka se ne nauči. 
Nikada ne dajte djeci vina, a još manje rakije. Nikada ne ulivajte djeci rakiju ili 
rum u čaj... Mladić neka se ne nauči na gostione... Ostani potpuno suzdržljiv kroz 
cijeli život ili barem do svoje osamnaeste godine,... Neki ljudi su pred Bogom i 
pred svojom dušom dužni biti potpuni apstinenti, mnogima se potpuna 
suzdržljivost silno savjetuje... Potpuna suzdržljivost je također djeci i nedoraslim 
mladićima svakako potrebna. Potpuna suzdržljivost se silno preporuča svim 
ženama" (p. 35.-36.). "Djevojkama i ženama osobito... majkama silno preporučam 
suzdržljivost od vina i rakije" (p. 37.).***’ 

"Orlovima se osobito preporuča trezvenost" (p. 28.). "Unesite tu (apstinentsku) 
misao posebno među Orlove, Marijine Kongregacije, Treći Red, u prosvjetna 
društva, u Apostolat muževa" (p. 39.). "S dekretom od 27. studenoga 1888. je Papa 
Leon XIII. družbi trezvenosti... podijelio oproste (p. 41.). Cjelokupni NJEMAČKI 
EPISKOPAT izdao je 1926. ovo saopćenje: "Biskupska konferencija saopćava da 
je potrebna obrana omladine od štetnih posljedica užitaka alkohola i odobrava 
ozbiljno nastojanje društava katoličke mladeži da se na njihovim prire¬ 
dbama ne toče alkoholna pića i da uzgoje svoje članstvo u potpunoj 
suzdržljivosti od alkohola ih u strogoj umjerenosti... K pouci (o šteti alkohola) ... 
mora dodati utjecaj poriva što jačaju volju, a dolaze nam od sredstava naše svete 
vjere. Budući su ova od najdubljega utjecaja na cijeli ćudoredni život katoličkoga 
naroda, konfesionalni značaj apstinentskoga i umjerenjačkoga pokreta 
zaslužuje osobito toplu preporuku episkopata: tim više što sva ova nastojanja tvore 
jednu kariku u cjelokupnomu vjersko-ćudorednom odgoju". (Kipa, 13. X. 1926.). 


"Savez njem. katol. učiteljica traži: Za odgoj ženske omladine tražimo (erheben wir die Forderung) da bude p o t p 
u n o bez alkohola; jer nitko ne mora toliko trpiti nad posljedicama uživanja alkohola upravo kao žena". (Um Sitte. 
p. 142.). 



6. O djelatnosti žene u javnosti vrijede ova načela: "Ali nijedna promjena u 
mišljenju ljudi, nijedno novo stanje niti tijek događaja ne će nikada moći istrgnuti 
ženu svijesnu svojega zadatka iz onoga naravnog djelokruga koji je za nju obitelj. 
Upravo je kraljica kućnoga ognjišta "Benedikt XV. Al. 21. X. 1919.). Svete žene 
"koje su se posvetile službi Kristovoj, izašle su iz sjene tek na dan kušnje i 
mučeništva" (Pio XI., V. Croix, 12. I. 1926.). "Ako izvan doma, koji bi se srušio, 
ako bi ona (žena) prestala biti njegovom kraljicom - običaji ... otvore sve više ženi 
naših dana široko polje... socijalne djelatnosti... ona će tim više morati upotrijebiti 
ova nova sredstva utjecaja da po svuda promiče... energičnu zaštitu javnoga 
ćudoređa... i da sudjeluje... u nužnoj križarskoj vojni... protiv nečedne mode". 
(Gasparri, Poruka N. S. PP. Pia XI. Soc. Tjednu Franc. 11. VII. 1927.) 

(Nastavit će se) 

SMJERNICE ZA OBNOVU KRŠĆANSKIH ĆUDOREDNIH 

OBIČAJA 

(Nastavak) 

7. O suvremenoj nečednoj ženskoj nošnji kaže Sv. Otac PIO XI.: "Ali mi 
smo opazili u vašemu programu... borbu koju ste naumile tako dostojno, tako 
snažno, tako pobožno voditi protiv nečedne nošnje koja je prava sramota za veliki 
dio žena koje se nazivlju kršćankama, a koje obeščašćuju kršćansko ime... Mi smo 
opazili da katkada osjećaj odvratnosti protiv mode, koja nije posve dostojna 
(moins digne), nedostaje dapače ondje gdje bi to čovjek najmanje iščekivao.. 
Katkada Nam se odgovaralo; ako se odveć traži da nošnja bude čedna ("pod svaku 
cijenu" a tout paix), majke će izvaditi svoje kćeri (tj. iz katoličkih institucija). 
Dobro, neka bude! Kršćansku čednost u odijevanju valja podučavati "pod svaku 
cijenu"... Treba početi s najmlađima da se u njihovo srce ukorijeni duh krjeposti, 
osjećaj neizbrisivoga dostojanstva ljudske duše" (Oss. Rom. 29. X. 1926.). 
Drugom zgodom (15. II. 1926.) istaknuo je sv. Otac: "Sasvim je nemoguće združiti 
sramotnu nečednu žensku nošnju i ispovijedanje katoličke vjere... Ah to je jedno 
veliko zlo koje prouzrokuje još veća zla. To je takvo zlo da se protiv njega ne će 
nikada dovoljno dizati glasovi... poradi onoga hrama Božjeg koji čine tijelo i duša 

svakoga kršćanina." Presvj. biskup SREBRNIC kaže povodom ovih izjava Sv. 
Oca: "Ja mislim da se te mode ne može strože osuditi, nego što ju je osudio sam 



Sv. Otac... Iz svih se njegovih izajva vidi da mu je način modernog ženskog odijela 
jednostavno nečistoća, a nošnja sama nemoralna." (Ibid. Posl. str. 8.)* } 

Kardinal MAFFI, nadbiskup u Pizi piše protiv nečedne mode da su nečedno 
odjevene one žene ili djevojke "koje bi se pokazale u haljinama od prosjevnih 
tkanina ili u odijelu koje bi im prsa ili leđa otkrivalo tri prsta ili centrimetra ispod 
vrata, koje ne bi ruku pokrivalo preko lakata ili kad suknja ne bi sizala blizu 
stopala kod odraslih žena ili barem do ispod koljena kod djevojaka i djevojčica. 
(V. 4. Srebrnić, p. 10.). 

Cjelokupni NJEMAČKI I AUSTRIJSKI EPISKOPAT zauzeo je također vrlo 
energičan stav u svojim "Smjernicama" protiv nečedne mode (tačka 8.)** } 


Današnja moda je praktično krivovjerje (eresia pratica)... (Poslanica 
lombardskih biskupa, Duhovi 1927. p. 17.)... Neka budu (voditeljice) neumoljive u 


*' Drugom zgodom rekao je Sv. Otac: "Sve je to ... po planu i đ a v o 1 s k i i budu li s v i biskupi i svi svećenici 
neumoljivo složno radili, nešto ćemo postići" (Um Sitte, p. 123.). 

** > Vadimo iz poluslužbenoga komentara njemačkih biskupskih smjernica neke misli koje nadopunjuju gornje izvode 
o suzbijanju nečedne nošnje: 

"Čarape u boji kože i prozirne proizvod su industrije koja spekulira na to da raspiri razbludna čuvstva" (Um 
Sitte, p. 95.). 

Savez njemačkih katoličkih učiteljica ima u svojoj opširnoj rezoluciji: "Posve jasno se ogrješuju o 
pristojnost, što se dolikuje našim članicama... čarape u boji kože ili koje na sličan način djeluju. Stoga valja članice, 
koje se nakon ponovljene opomene na označeni način odijevaju, isključiti iz društava našega Saveza" (Um 
Sitte, p. 140.,141.). 

"U svim biskupijama traže oni (tj. svi njemački biskupi)... žensku nošnju... koja je zatvorena do vrata, kod 
koje su rukavi preko lakta i gdje je donje tijelo pokriveno znatno (ein gutes Stiick, betrachtlich) preko koljena, a 
prozirne tkanine se ne smiju upotrijebiti" (p. 100. i p. 125.). 

"Trebamo se također ozbiljno pitati je li nova ženska nošnja lijepa?... Sa stajališta estetike mnogo toga je 
upravo odvratno" (Um Sitte, p. 96.). 

"Ova briga majke ne smije samo voditi računa o mladoj djevojci, već se valja obazirati i na malu djecu. 
Odgoj stidljivosti mora započeti vrlo rano isto kao gajenje osjećaja za lijep oblik. Na žalost mnoge djevojke kao 
da su to zaboravile" (Um Sitte, p. 98.). 

I muškarci trebaju raditi za čednu žensku modu: "Žena se hoće svidjeti i ravnati se prema ukusu muškarca. 
Kad bi očevi i braća, a prije svega mladići koji se hoće ženiti, odbacili, radi finoće osjećaja, izrode naše mode, oni će 
time, kako je to mnogostruko iskustvo pokazalo, mnogo pridonijeti da dođe do poboljšanja" (Um Sitte, p. 98.). 

"Katolički moral nikada nije prigovarao svrsishodnoj i ukusnoj nošnji. On također zna da mijenjanje mode 
ovisi o velikim životnim zakonima; on nasuprot ima smisla za to da se žena odijeva privlačivo, dapače - ako je to 
moguće - i otmjeno" (Um Sitte, p. 94.). 

"Stoga mi moramo, želimo li nadoknaditi besramne bestidne mode, pozitivno raditi na stvaranju praktične i 
ukusne nošnje koja računa s kršćanskim ćudorednim zakonom. S uspjehom je na tome polju radio uz ostale Savez 
katoličkih žena. On sada izdaje svoj časopis za modu "Blatter fiir Kleid- und Hauskultur"... Prije svega su majke 
odgovorne za nošnju svojih kćeri", kažu biskupi" (Um Sitte, p. 97.). 



isključivanju iz pobožnih društava (Pie Unioni) i Katoličkih društava (Kat. Akcije) 
onih kojima bi nedostajalo čednosti; jedna Kći Marijina, koja se ne odijeva 
korektno, postaje kći vražja; jedna članica Katoličkoga djevojačkog društva, koja 
slijedi hirove mode, nije apostol dobra, već apostol grijeha... Možda će koja reći: 
"Radi ove strogosti mnoge će nas napustiti: krug našega utjecaja suzit će se, a 
dobro će se umanjiti". Uistinu, djevojke koje se nakon opomene ne poprave, suhe 
su grane, mrtvo lišće, pokvareni plodovi: bolje je, da se povuku. Dobro što se vrši, 
možda će postati obujmom manje (in estensione), ah će se za tisuću puta bolje 
produpsti (guadagnera mille doppi in insita); ne će to biti trud protiv vjetra, već 
istiniti odgoj savjesti" (Ibid. p. 13.). 

8. Crkveni naučitelj sv. FRANJO SALEŠKI kaže o plesovima ovo: 

"Plesovi i igranke... njihova upotreba... toliko smjera na zlo svim svojim 
okolnostima da dušu dovode u velike opasnosti. Govorim ti o plesovima, kao što 
liječnici govore o gljivama: Ni najbolja ne vrijedi ništa, kažu oni, a ja ti kažem da 
najbolji plesovi ne vrijede ništ a". 

O plesovima navodi plenarna sinoda IRSKIFI BISKUPA 1927.: "Ipak je 
činjenica kako nas ni jedna druga zabava ne izlaže više pogibelji da ćemo biti 
uvedeni u napast da uvrijedimo Boga" (Doc. Cath. 3. XII. 1927.). Sv. Otac 
BENEDIKT XV. piše o tzv. "modernim plesovima" ovo: "Spominjem također one 
plesove koji su gori od svih ostalih, a došli su nedavno iz barbarskih krajeva u 
modu elegantnih ljudi i kod kojih se ne može naći ništa zgodnijega što bi poništilo 
svaki stid" (Enc. Sacra Prope Diem od 6. I. 1921. A. A. S. 1921. 39). Presvijetli 
BISKUP KRČKI piše 1927. u svojoj poslanici "Na obranu čestitih svetih običaja": 
"Ni najbolji plesovi nisu dobri..., kaže sv. Franjo Saleški u svojoj Filoteji... Uopće 
se o svakome plesu može kazati da ne vodi k dobru. Stoga Crkva nikada ne 
preporučuje ovakve zabave, nego svakoga od njih odvraća... Uvijek je teško 
griješan i radi toga zabranjen svaki ples kod kojega dolazi lice uz lice, prsa uz prsa 



ili noge među noge, općenito dakle svaki ples, zvao se on bilo kako, koji iziskuje, 
da se drži ili tijesno kreće tijelo uz tijelo." (Str. 15.). 

Cjelokupni austrijski episkopat osuđuje internacionalne moderne 
plesove. "S Papama Benediktom XV. i Piom XI. osuđujemo također, mi biskupi 
Austrije, na najodlučniji način takozvane moderne internacionalne plesove koji su 
nažalost već našli ulaz u veliki dio kršćanskih obitelji. Među ove plesove spadaju u 
prvom redu tako zvani: 
foxtrott, 
tango, 
onestep, i 
shimmy. 

No time zabranjenje nije iscrpljeno. Mi izjavljujemo da se ovi plesovi nikako 

V 

ne mogu spojiti s kršćanskim ćudorednim zakonom; Oni su TEŠKI GRIJEH i daju 
tešku sablazan; kršćanske majke nigdje i nikada ne mogu spojiti sa svojom 
savješću, da svojim odraslim kćerima dozvole sudjelovanje kod tih plesova, a 
ispovjednici bi u takvome slučaju bili prisiljeni takvima uskratiti sveto odrješenje 
(u ispovijedi)" (Iz godine 1922.; V.: Linzer Quartalschrift 1927. IV. p. 139.). 

Cjelokupni NJEMAČKI i AUSTRIJSKI episkopat odredio je: "Moderni 
plesovi koji - jer skoro su svi najgorega porijekla - ugrožavaju stidljivost i čednost, 
ne smiju se podnositi u nikakvu, pa ni u takozvanomu profinjenom obliku" 
(Leitsatze 1925.). Presvijetli biskup CREME (Italija) određuje: "Neka se dobro 
čuvaju katoličke organizacije, muške i ženske, da prime za člana ili zadrže (kao 
člana) ikoga za koga bi se znalo da pohađa balove ili plesne večeri" (balli e veglie 
dauranti) (B. U. A. 2. Cat. I. 1.1. 1928., p. 22.).***> 

A Preuzv. dr. BAUER, predsjednik biskupskih konferencija, odobrio je na 
spomenutome mjestu ovu rezoluciju: "Zbor duhovnika, prihvaćajući direktive Sv. 

Njemci traže istu odlučnost u provođenju ćudorednih Smjernica Episkopata: "Organizacije će djelovati na svoje 
članstvo, da se i u ostalom životu savjesno drže volje biskupa: Oni će kod velikih ogrješenja o Smjernice opomenuti i 
ukoriti, i napokon, nađu li se neki tvrdokornici, neće se žacati ni posljednjega sredstva: isključenja. Samo gdje 
se pokaže ž e-1 j e z n a odlučnost, kolebavi će i slabi napokon naći pravi put". (Um Sitte, p. 112.). 




Oca Pape i želje mjesnih Ordinarija glede plesova, zabranio je svim Orlovima i 
Orlicama svaku vrstu plesova u dvoje... no... neka slobodno plešu orlovsko i 
orličko kolo te ostala čedna narodna kola. Napomenute plesove u dvoje ne samo da 
ne smiju plesati Orlovi i Orliće, nego se ne smije dopustiti da ih plešu gosti i 
uzvanici na orlovskim zabavama i priredbama. -0 

Načelo: Plesovi na kojima su jasne nečasne kretnje, pokreti, zagrljaji, koji se 
plešu u napadno nepristojnom odijelu, tako da je u njima teška opasnost grijeha i 
koji ne ispričava odgovarajući važan razlog, ne smiju se trpjeti. Stoga je težak 
grijeh priređivati takve plesove, k njima pozivati, davati im prostorije na 
raspolaganje, svirati im, dapače ni gledatelji ovih nećudorednih plesova po sebi ne 
mogu bez teškoga grijeha njima pisustvovati" (B. v. Acken, S. J. Linzer 
Quartalschrift, 1927. IV., p.740.). 


9. Biskupska konferencija AUSTRIJSKIH biskupa pozabavila se glazbom i 
pjesmom i izričito je zabranila: "raspaljivu Jazz-glazbu (ausreizende Jazz- 
Musik)... i prikorno (anstossig) pjevanje" (Wiener Diozesanblatt, 15. Jan. 1927. p. 
1 .). ++) 


Poznati glazbenik Mascagnio Jazzu: Glazbenik Mascagni rekao je 
jednome novinaru: "Smatram da Jazz (glazba) gore i nećudorednije djeluje od 

+) Njemački katolički akademičari traže da se loši plesovi zamijene igrama i zabavama koje odgovaraju idealu 
kršćanske društvenosti. Time se umu priređivača stavljaju novi problemi koje moraju riješiti: "Postoji također 
obveza, poglavito za obrazovane i vodeće krugove, da se ne zaustavljaju samo kod zabacivanja loših plesova, već i 
pozitivno pripomažu da se uvedu oblici susreta i društvenosti koji odgovaraju Božjoj namisli da oba spola žive 
zajedno". (Um Sitte, p. 146.). 

++) Modernu glazbu ove vrste njemački katolici zabacuju. I glazba nije indiferentna umjetnost i može se vrlo teško 
ogriješiti o ćudoredne zakone. Spomenuti komentar Smjernicama kaže: "Glazba koja je (za većinu modernih plesova) 
pisana, jest prema sudu estetičara-stručnjaka potpuno površna i šuplja... Ova glazba (Jazz) ide pogalvito za tim da 
raspiri razbludne strasti" (Um Sitte, p. 90.). Njemačke katoličke učiteljice izdale su za svoje zabave uzorne 
Smjernice: "Naše svečanosti neka budu zaista srdačne i rijetke. Stoga: 

"1. mora vladati red i čednost; jedan odio zgodnih osoba neka pazi da odjeća... ton ne prekorače granice ćudorednosti 
i daje nezgodnim osobama već unaprijed onemogućen pristup. 

2. glazbene kapele valja već unaprijed obvezati da sviraju besprjekorne glazbene komade... 

3. plesove s razdražljivom glazbom i nećudorednim načinom plesanja valja na najodlučniji način zabaciti. Neka 
društva upozoravaju na pozivnicama i ulaznicama da pristup imaju samo oni sudionici kojima nema prigovora ni u 
nošnji ni u ponašanju..." (Um Sitte, p. 142.). 



kokaina ili kojega drugog opojnog sredstva;... Jazz je pošast. S umjetnošću ima 
malo posla" (V. Schonere Zukunft, Cf., Theol.-prakt. Quartalschrift, 1927, IV. 
Band, S. 739.). 



KATOLIČKI TJEDNIK 
Sarajevo, 1928., br. 14, str. 2-3 
PODLISTAK 


SMJERNICE ZA OBNOVU KRŠĆANSKIH ĆUDOREDNIH 

OBIČAJA 

(Svršetak) 

10. O mješovitom kupanju vrijede ova načela: Crkveni otac SV. CIPRUAN 
piše (249): Sto pak trebam kazati o onima koje pohađaju mješovita kupališta; o 
onima koje bi morale odijevati svoje tijelo u stidljivost i sramežljivost, a izlažu ga 
očima iz kojih proviruje znatiželja putene sjetilnosti? Zar nisu one mamac na grijeh 
kad dopuštaju da ih muškarci razbludno gledaju gole, a i same upiru svoje oči na 
isti način u muškarce?" (Cit. biskup Srebrnić, 18.). "Evo zašto Crkva mora jecati 
nad ovim sramotnim običajima jer je cvijet djevičanstva opustošen; jer su uništene 
čast uzdržljivosti i dostojanstvo svakoga stida" (Cit. bisk. Tritz V. Doc. Cath. 26. 
XI. 1927, C. 1021.). Njemački biskup KEPPLER o mješovitom kupanju piše ovo: 
"Na našu veliku bol dolaze nam sve veće tužbe o nemoralnom običaju 
mješovitoga kupanja. Sami poganski vladari spoznaše daje ova nećudore- 
d n o s t kobna i oni su se protiv nje borili. Carevi Adrijan, Marko Aurelije i 
Aleksandar Sever zabraniše zajedničke kupke i odrediše da se posjetioci kupelji 
podijele po spolovima. Jedan KONCIL IV. STOLJEĆA (Laodiceja) 372., zabranio 
je također zajedničke kupke i istaknuo je da su sami pogani ovaj čin žigosali na 
najoštriji način... Koja li sramotna osuda u tome za naše muževe i žene, za naše 
katoličke mladiće i djevojke koji čine zajedno taj nečedni čin i tako dokazuju da 
nemaju ni toliko stida, kao što su imali pogani..." (Biskup Keppler, Rottenburg, 
Doc. Cath. 26. XI. 1927. C. 1022.). - Kod nas o tome presvj. BISKUP SRERNIĆ 



kaže: "Zajedničko kupanje muških i ženskih "jest" gadan običaj... Ono nije ni 
potrebito niti od koristi! Dapače, od najveće je pogibelji za najljepši biser 
čovječjega srca, a to je krjepost svete čistoće... Kako mogu njegovati svoje 
posvećenje žene i muškarci koji kod zajedničkoga kupanja, sunčanja i tjelovježbe 
izlažu jedan drugome na ogled golotinju svojih tjelesa... Kod zajedničkoga kupanja 
i sunčanja mora biti silom pogažen nježan cvijet djevičanske stidljivosti. Dignimo 
se stoga listom i bezobzirno protiv običaja koji ni nije naš niti je potreban i 
koristan, nego nam samo donosi najveću moralnu štetu". "Zajedničko 
kupanje" je "grob stidljivosti i čistoće radi čega ga Crkva, kao učiteljica Božjih 
zapovjedi, strogo zabranjuje" (p. 17.). Zajedničko kupanje osudili su svi 
BISKUPI DALMACIJE u svojoj poslanici od 22. IV. 1927. Cjelokupni 
NJEMAČKI I AUSTRIJSKI EPISKOPAT naglašava: "Spolove valja (kod kupanja 
i plivanja) rastaviti. Kod kupanja (na moru ili rijeci) valja tražiti potpunu rastavu 
spolova, odijeljena mjesta za svlačenje, odijevanje, za koja se moraju pobrinuti 
mjesne vlasti". (Leitsatze, 2.)^ Spomenuti BISKUP KEPPLER potiče katolike: 
"Tražite od poduzetništva odijeljene kupke za svaki spol; a ako se stvar uistinu ne 
da provesti, odijeljene kabine i razne satove kupanja... U toj stvari svom snagom 
poduprite mjesne vlasti i sami organizirajte nadzor. Općinske vlasti moraju biti 
uvijek svijesne svoje teške odgovornosti i vršiti svoju dužnost bez imalo ljudskoga 
obzira". (Ibid.) Slično kaže frieburški BISKUP FRITZ (Doc. Cath. 26. XI. 1927., c. 
1023.). - nazivajući zajedničko kupanje "poganskim nećudoređem..." "Molim 
dakle," uskliče, "sve ljude plemenitog i pravog srca koji su svijesni svoje velike 
odgovornosti; molim prije svega javne vlasti, kao idruštvo katoličkih 
mladića da se zajednički dignu protiv zajedničkih morskih i riječnih kupki..." 
(Ibid.). Cjelokupni ŠPANJOLSKI EPISKOPAT traži: "Katolici će primjerom i 
nastojanjem tražiti od mjerodavnih vlasti da se u kupalištima provede rastava 

♦ 


"Kao što je sigurno da smjernice biskupa obvezuju u savjesti, isto je tako sigurno da nijedan činovnik, koji 
na vodećem položaju sudjeluje kod osnivanja takvoga sodomitskog zajedničkog kupališta, ne može 
biti u ispovjedaonici odriješen" (Kardinal Fauhaber, cf. Um Sitte, p. 81.). 



spolova, kako zahtjeva ćudoređe" (Doc. Cath. 3. VII. 1926.). Biskup Srebrnić 
izričito kaže: "Ja osuđujem i zabranjujem taj običaj i pozivam sve one kojima je 
stalo da se Božji zakoni poštuju i provode, da se naš narod očuva ćudoredan i 
dobar, da se kršćanska čednost i decentnost štiti i brani, neka se energično zauzmu 
da se u svim našim kupališnim mjestima kod kupanja, sunčanja i tjelovježbe 
provede rastava spolova, (p. 18.) "Zajedničko kupanje, plivanje, sunčanje i 
tjelovježba nije... ni potrebno niti je za bilo koga od koristi. Naša je dužnost da taj 
običaj radi njegove velike moralne pogibelji suzbijemo i odstranjujemo... Gdje je 
podjela spolova po žalovima nemoguća, neka se provede vremenski. Uvijek je 
moguća rastava spolova, samo treba htjet i", (p. 719.) ^ 

11. Za katoličku tjelovježbu iznio je NJEMAČKI I AUSTRIJSKI 
EPISKOPAT ova načela: "Kao i dušu, tako je Bog stvorio i tijelo. Tijelo kršćanina 
posvećeno je sakramentima, hram je Duha Svetoga. Zato kršćanima valja tijelo 
držati svetim. Zdrava briga za tijelo ne da se samo sjediniti s naukom kršćanstva, 
već je upravo zapovijeđena. Ali nad tijelom stoji duša."Kultura tijela" ne 
smije postati kult (obožavanje) tijela i tako biti na štetu kultu duše. (I.)... 
Gombanje mora biti odijeljeno po spolovima, a poduku u gimnastici moraju dati 
učitelji (načelnici) koji su istoga spola kao oni što gimnasticiraju... Ženska 
tjelovježba neka se vrši samo u dvoranama i mjestima (Platzen) gdje javnost nema 
pristupa. Ako to nije moguće i ako se ne može nabaviti posebno vježbeno odijelo, 
tada se treba ograničiti na gimnastičke vježbe koje se mogu izvoditi u običnome 
odijelu. - Gimnastičke produkcije (Schauturnen)’ i natjecanja valja otkloniti kod 

^ Dosad izložena načela o koedukaciji, plesu, modi, mješovitim kupkama možda se čine nemodernima. Zgodno na to 
odgovara poluslužbeni komentar Smjernica njem. episkopata: "Svakoj slabosti i polovičnosti valja se odlučno 
oprijeti... Mi moramo plivati protiv struje i tada je u stanovitim prilikama potrebno, u otklanjanju (Ablehnung) 
možda poći za korak dalje, nego bi to bilo potrebno u drugim mirnim vremenima... Želimo li danas u javnomu životu 
nešto vrijediti, to je moguće jedino na taj način da bez imalo sjenke nastojimo oživotvoriti katoličku ideju... Ali sve 
dobrote i blagost ne smiju nas zadržati da vjerno i nepokolebljivo zastupamo katolička načela i sve više ljudi do toga 
dovedemo da ih i oni u svome životu ostvare..." (Um Sitte, p. 113.). 

" Poluslužbeni komentar ovih Biskupskih Smjernica "Um Sitte u. Sittlichkeit" (Kathol. Schulorganisation, Diisseldorf, 
1926.) kaže: "Pod Schauturnen ne razumije se samo to da se vježbe izvode pred drugima s jedinom i glavnom 



djevojaka i žena: najčešće izazivaju neženski duh (Art.). Ovo otklanjanje 
(Abrehnung) tiče se i priredaba unutar društva". (1) “ ) 


Prvi kršćani uzor katolicima Katoličke akcije. "Kada se Isus Krist pojavio 
svomu narodu sa svojim evanđeljem: "Kraljevstvo Božje je blizu", tada je pred 
sobom poslao opomenu. "Činite pokoru, preobrazite svoju nutrinu, postanite posve 
drukčiji u svojemu mišljenju!" "Ćudoredna promjena i obnova jedan je od najvećih 
poslova prakršćanske misionske djelatnosti. Postati kršćaninom znači u prvim 
kršćanskim vijekovima, barem po svojoj oprečnosti, sličan korak kao danas 
stupiti u jedan red. Ime "kršćanin" imalo je onda za poganske uši neki opori 
prizvuk jer se u tolikoj mjeri razlikovao život kršćana od života pogana. Nije u 
prvome redu upadala u oči nauka, već novi način života". (Bichlmair, S. J., 
Urchristentum und katholische Kirche, S. 338, f.; Linzer Quartalsch. 1927., IV., p. 
748.). 

V 

"Sto naše doba donosi zaista novo, to je taj poziv a p o s t o 1 a t a što ga Duh 
Sveti na Papina usta upravlja svjetovnjacima cijeloga svijeta" (Jacques Maritain, 
Doc. Cath. 28.1. 1928. c. 227.). 


svrhom da se djevojka pokaže, već Smjernice pod time razumijevaju također "Leistungsturnen" - (gimnastiku gdje se 
hoće pokazati što se sve može)... S taktom izabrane jednostavne vježbe nisu zabranjene ako se mogu izvesti u 
običnome odijelu, te se time izbjegavaju svi neugodni učinci" (p. 76.). Igranje kola u javnosti (Reigen) može se 
dopustiti osobito onda kada se pripazi na besprijekornu dovoljno dugu nošnju" (p. 77.). "Što se tiče (ženskih) 
jednostanih vježbi (u javnosti)... mogu se izvesti samo onda ako... su izabrane s najvećim pedagoškim taktom te 
imaju samo onakve kretnje koje ne dovode djevojke u nijedan nezgodni stav” (77.-78.). "Nema nikakvih poteškoća 
da prigodom roditeljskih večeri društvenih i športskih svečanosti također djevojke na taj način sudjeluju da u b e s p 
rijekornoj nošnji izvode jednostavne vježbe i narodna kola. Schauturnen u doslovnome značenju valja i o v 
d j e otkloniti", (p. 78) Ako su za djevojke zabranjena gimnastička natjecanja, "taj slučaj nije za jednostavna 
natjecanja u igri (Wettspil)... kod kojih se ne radi o rekordu (Hochleistung) već o vrijednome poticaju..." (p. 78.). 
Savez njemačkih katoličkih učiteljica naglašava... "Mi otklanjamo javne ženske nastupe" "Schauturnen" 
"(dozvoljeni su besprijekorni narodni plesovi, kola i jednostavne vježbe) i svaku športsku gimnastiku 
(sportmassige Turnen)" Um Sitte, p. 137.). 

" ) Ova načela provode se u katoličkim tjelovježbenim organizacijama. Stoga njemački biskupi preporučuju Savez 
"Deutsche Jugendkraft": "Još više nego dosad katolički roditelji trebaju tražiti (drangen) da se njihovi sinovi upišu u 
katolički tjelovježbeni Savez (D. J.). To je Savez koji se razvija... i koji nam potpuno jamči da će i tjelesnoj kulturi 
sjajno djelovati, ali s druge strane ne će popustiti modernome duhu vremena" (Um Sitte, p. 114.). 



13. O kinematografu i kazalištu ima mnogo dokumenata: Spominjemo 
samo ova dva: 

"Grozna je činjenica da se ovo velebno otkriće izrabljuje na mnogo načina 
na kvarenje i što su kino-pozornice postale škola razuzdanosti" (Iz poslanice 
NJEM. BISKUPA 1913). - "Teška dužnost svih katolika je da pobijaju i tamane 
pornografiju u kazalištu, u kinu, kabaretima... i svemu što se predaje javnosti. 
Stoga se moraju sustezati od polazaka na takve predstava koje slave opačinu i 
pozivaju na razbludu. Ne smiju ih odobravati svojom prisutnošću niti ih novcem 
podupirati ili pomagati" (Pastirsko pismo španj. metropolit a. Vidi: 
Knievvald: Katol. učenica, 1926., str. 367.). - "Smatram svojom dužnošću kazati 
vam s kojim interesom pratim inicijativu što ste je pokrenuli, da proširite... ideju i 
ostvarenje katoličkoga kina koja će služiti svima. - Ništa mi se ne čini zgodnijim, 
dapače rekao bih potrebnijim od ovoga pothvata kojemu je cilj snažno pokrenuti 
jedno od sredstava apostolata koje ima postati vrlo plodnim i protulijek onomu zlu 
što ga proizvodi isto kino koje je odveć lako oružje pokvarenosti za duhove i srca 
kada se nalazi u rukama protivnika evanđeoske nauke i njezina ćudoređa". 
(Hipolite, biskup Nancya, 6. II. 1928.). 

14. Sveta Stolica i biskupi toliko su pisali o štetnosti zlog tiska i koristi 
dobroga tiska da bi se o tome dale izdati cijele knjige. LEON XIII. pisao je: "Vi 
vidite, među ostalim, časna braćo, da pomoću knjiga i novina neprijatelji 
Crkve među mnoštvom šire otrov svojih zabluda i svoje razuzdanosti i sve malo 
pomalo narod odvraćaju od kršćanskoga života" (Leon XIII. biskupima Ugarske, t. 
III. p. 234.). "S isto tolikim podcrtavanjem ponavljamo savjet da radite s isto 
tolikim žarom i razboritošću... na širenju katoličkih novina, jer u današnje vrijeme 
narod stvara svoje mišljenje i ravna svoj život prema dnevnome čitanju novina" 
(Leon XIII. Paternae providaeque, t. VI. p. 112.). - ŠPANJOLSKI EPISKOPAT 
piše: "Teška dužnost svih katolika je da odbijaju i tamane pornografiju... u 



knjigama, romanima..." Katolici se moraju "sustezati od podupiranja pothvata koji 
zaslužuju novac na račun krjeposti. Ne smiju kupovati djela, feljtone, poštanske 

V 

karte, slike, gravire koje vrijeđaju katolički moral" (Sp. metropolite, Ibid. p. 367.). 
A NJEMAČKI I AUSTRIJSKI EPISKOPAT određuje: "Načelom katoličkoga 
naroda mora postati da nikada ne kupuju u knjižarama i dućanima, koji javno nude 
takav smrad. (Leitsatze njem. i austr. Episkopata 7.)7 ) Katolici se "ne smiju 
pretplaćivati i podupirati novčano ili kako drugačije listove ili novine koje idu za 
kvarenjem i uništavanjem ćudoređa" (Šp. metrop. Ibid p. 367.). 

15. Svi hrvatski biskupi preporučili su 21. lipnja 1926. molitvenike "Katolički 
đak" i "Katolička učenica" (od sveuč. prof. dra D. Kniewalda, 1926.) u kojima su 
još podrobnije izložena sva ova načela o zajedništvu, zabavama, predstavama s 
mještovitim ulogama, nečednoj nošnji, plesu, tjelovježbi, kinu, knjizi... i slično. 
Oni mladićima i djevojkama preporučuju iz tih knjiga s izloženim ćudorednim 
smjernicama "crpiti pobudu za život, molitve, katolička načela i rad u zajednici s 
Gospodom Isusom Kristom i katoličkom Crkvom." 


I. M. 


Poluslužbeni komentar primjećuje: "Treba prodavače na spretan način upozoriti na zlo što ga čine" (Um Sitte, p. 
92.) 

**' Na pitanje je li uopće moguće provesti tako opsežnu ćudorednu reformu suvremenoga društva odgovara spomenuti 
poluslužbeni komentar: "Mlado kršćanstvo došlo je u jednu okolinu koja modernome svijetu u mnogim 
pojedinostima sliči do zadnjih potankosti; da; ono je bilo još daleko dublje palo. Ali mlado kršćanstvo je 
nadvladalo svijet i to rekavši svoj odlučni ""Ne"" (Um Sitte, p. 115.). "Ovaj radosni optimizam (tj. da katolici 
mogu pobijediti suvremene nećudoredne običaje) ne dolazi uistinu iz promatranja sadašnjice... Ovaj optimizam raste 
samo u nebeskim visinama. Mi katolici imamo u M i 1 o s t i i u sredstvima milosti (tj. sv. sakramentima i dr.) uvijek 
žive izvore snage koji nam daju sposobnost postati gospodarima inajtežih okolnosti" (Ibid.; p. 110.-111.). 



